ПРОТОКОЛ № 26
от заседанието на Комисия по правни и институционални въпроси към Пленума на Висшия съдебен съвет, 
проведено на 15 октомври 2018 г.

Днес, 15 октомври 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА 
						ЕВГЕНИ ДИКОВ 

На заседанието присъстват Николай Найденов – директор на дирекция „Правна“ и експертните сътрудници на комисията Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и техническият сътрудник на комисията – Изабела Златкова.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Попълнени въпросници на Европейската комисия за ефективност на правосъдието на Съвета на Европа (CEPEJ) във връзка с изготвянето на Информационното табло на ЕС в областта на правосъдието – срок 05.10.2018 г.

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

1.1. ОДОБРЯВА попълнените въпросници - Въпросник за оценяване на съдебните системи (извадка от стандартния въпросник на CEPEJ) – данни за 2017 г. и Въпросник за информационните технологии. 
1.2. ИЗПРАЩА одобрените въпросници на Министерство на правосъдието със забележката, че въпроси 15.2, 15.3, 164,165,167 и в.208.2 от Въпросник за оценяване на съдебните системи (извадка от стандартния въпросник на CEPEJ) – данни за 2017 г., както и в.64.3 от Въпросника за информационните технологии не са от компетентност на Висшия съдебен съвет. 

2. ОТНОСНО: Въпросник за Информационното табло на Европейския съюз в областта на правосъдието за 2019 г. – срок 05.11.2018 г.

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

2.1. ПРИЕМА ЗА СВЕДЕНИЕ Информационното табло на Европейския съюз в областта на правосъдието за 2018 г.
2.2. ПРЕДОСТАВЯ Информационното табло на Европейския съюз в областта на правосъдието за 2018 г. на членовете на Висшия съдебен съвет за сведение.

Забележка: Документът „Информационно табло на Европейския съюз в областта на правосъдието за 2018 г.“ в превод на български език се намира във вътрешната поща в папката на всеки от членовете на ВСС.

2.3. Информационното табло на Европейския съюз в областта на правосъдието за 2018 г. да бъде публикуванo на интернет страницата на Висшия съдебен съвет, в раздел Международна дейност/Доклади, анализи и решения/Доклади и решения от европейски институции.
2.4. ИЗПРАЩА Въпросника за Информационното табло на Европейския съюз в областта на правосъдието за 2019 г. за изготвяне на отговори по компетентност в срок до 31 октомври 2018 г., както следва:

- на Комисия „Съдебна карта, натовареност и съдебна статистика“ към Съдийската колегия на ВСС- раздел „Стандарти за продължителността на съдебните производства“, въпроси 13-19.

- на експертите от отдел „Публична комуникация и протокол“ в АВСС - раздел „Правосъдие за гражданите и бизнеса“, въпроси 2-8.1, и раздел „Използване на проучвания и показатели за качество“, въпроси 11 и 12.

- на Националния институт на правосъдието - раздел „Обучение на съдии“, въпрос 9, с молба за изготвяне на отговори в срок до 31 октомври 2018 г.

Забележка: Въпросникът за Информационното табло на Европейския съюз в областта на правосъдието за 2019 г. се намира във вътрешната поща - дирекция „Международна дейност“ – Въпросник за Информационното на ЕС за 2019 г.

2.5. Попълненият Въпросник за Информационното табло на Европейския съюз в областта на правосъдието за 2019 г. да бъде внесен в заседание на Комисия по правни и институционални въпроси към Пленума на ВСС на 05.11.2018 г. за одобрение. 

3. ОТНОСНО: 	Писмо от Богдана Желявска – съдия в Софийски градски съд и национално лице за контакт на Националната съдебна мрежа по граждански и търговски дела – граждански дела, съгласно решение на Комисията по правни и институционални въпроси към Пленума на ВСС по протокол № 25/27.09.2018 г., т.4

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

3.1. ПРЕПРАЩА писмото от Богдана Желявска – съдия в Софийски градски съд и национално лице за контакт на Националната съдебна мрежа по граждански и търговски дела – граждански дела на лицата за контакт в Министерство на правосъдието, отговарящи за измененията на Регламент (ЕО) № l393/2007 и Регламент (ЕО) №1206/2001.
3.2. ИЗПРАЩА писмо до председателите на Апелативните съдилища в Република България за определяне на съдия/съдии, владеещи английски език, които при необходимост да участват в консултациите при разглеждането на досиетата на двата регламента и да вземат участие в заседанията. 
3.3. Да се уведомят лицата за контакт в Министерство на правосъдието отговарящи за измененията на Регламент (ЕО) № 1393/2007 и Регламент (ЕО) №1206/2001, за решението по т. 3.2. 

	4. ОТНОСНО: Покана за участие в международна конференция на тема „100 години независима съдебна власт в Полша“, организирана от Националния съвет на съдебната власт (НССВ) на Полша, която ще се проведе на 7 декември 2018 г., в гр. Варшава, Полша /разгледана в заседание на КПИВ на 27.09.2018 г. и отложена в заседание на Комисия „Бюджет и финанси“ на 03.10.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.	ПРИЕМА ЗА СВЕДЕНИЕ решението на комисия „Бюджет и финанси“ по протокол № 35/03.10.2018 г. т. 12 и информацията от Министерство на правосъдието. 
4.2.	ИЗПРАЩА преписката на комисия „Бюджет и финанси“ за сведение и по компетентност.
4.3.	ВНАСЯ материалите за разглеждане в следващото редовно заседание на Пленума на ВСС след окомплектоване с решението на Комисия „Бюджет и финанси“.

	5. ОТНОСНО: Покана за участие в регионална конференция на тема: „Справяне с изказванията в медиите, подбуждащи омраза: ролята на регулаторните органи и съдебната власт“ организирана от Съвета на Европа, в партньорство с Агенцията за електронни медии на Хърватия, която ще се проведе на 6-7 ноември 2018 г. в гр. Загреб, Република Хърватия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕПРАЩА поканата за участие в регионалната конференция „Справяне с изказванията в медиите, подбуждащи омраза: ролята на регулаторните органи и съдебната власт“, организирана от Съвета на Европа, в партньорство с Агенцията за електронни медии на Република Хърватия, която ще се проведе на 6-7 ноември 2018 г. в гр. Загреб, Република Хърватия на председателя на Върховния касационен съд (ВКС) с молба да определи и командирова съдия за участие. 
5.2. ОТПРАВЯ молба до председателя на ВКС да уведоми Комисия по правни и институционални въпроси към Пленума на Висшия съдебен съвет за определеното лице.
5.3. ВЪЗЛАГА на дирекция „Международна дейност“ да уведоми организаторите на конференцията за решението по т.5.1.

	6. ОТНОСНО: Информация за конференция на високо равнище за ефективността на съдебните системи, организирана от Австрийското председателство на Съвета на Европейския съюз и Европейската комисия, която ще се проведе на 30 ноември 2018 г. в гр. Виена

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Комисията по правни и институционални въпроси предлага на Пленума на Висшия съдебен съвет на свое заседание на 01.11.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

1.	ОПРЕДЕЛЯ И КОМАНДИРОВА за участие в конференцията на високо равнище за ефективността на съдебните системи, която ще се проведе на 30 ноември 2018 г. в гр. Виена, Австрия, за периода 29 ноември – 1 декември 2018 г. следното/ите лице/а: 

1.1………………………………………. – член на ВСС; 
1.2.……………………………………… – преводач от и на английски език (при необходимост). 

2.	Пътните разходи и разходите за настаняване на командированото по т. 1.1 лице са за сметка на организаторите на Конференцията.
3.	Разходите за дневни пари, за медицински застраховки на всички командировани лица, както и пътните разходи, разходите за настаняване и за хонорар на преводача са за сметка на Висшия съдебен съвет. 

6.2.	ИЗПРАЩА преписката на Комисия „Бюджет и финанси“ за сведение и по компетентност.
6.3.	ВНАСЯ преписката за разглеждане в следващо редовно заседание на Пленума на ВСС, след окомплектоването на преписката с решение на Комисия „Бюджет и финанси“.

	7. ОТНОСНО: Писмо от Oфиса на Европейската мрежа на съдебните съвети (ЕМСС) с покана за участие в Семинар за служители, организиран от ЕМСС, който ще се проведе 3-4 декември 2018 г., в гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ОПРЕДЕЛЯ Ида Лереова – младши експерт в дирекция „Международна дейност“, за участие в семинар за служители, организиран от Европейската мрежа на съдебните съвети, който ще се проведе в периода 3-4 декември 2018 г., в гр. Брюксел, Белгия. 

7.2 Комисията по правни и институционални въпроси предлага на Пленума на Висшия съдебен съвет на свое заседание на 01.11.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

1. ВЪЗЛАГА НА ГЛАВНИЯ СЕКРЕТАР НА ВСС ДА КОМАНДИРОВА Ида Лереова – младши експерт в дирекция „Международна дейност“, за участие в семинар за служители, организиран от Европейската мрежа на съдебните съвети, за периода 3-4 декември 2018 г., в гр. Брюксел, Белгия.
2. Пътните разходи, разходите за една нощувка, разходите за дневни пари, както и разходите за медицинска застраховка са за сметка на Висшия съдебен съвет. 

7.3. ИЗПРАЩА преписката на комисия „Бюджет и финанси“, за сведение и по компетентност. 

Забележка: Съгласно Правилата за възстановяване на разходите за участие в дейностите на ЕМСС, за участие в срещи по проектите на ЕМСС се възстановяват пътни разходи в размер до 300 евро за един участник от институция-член на ЕМСС. 

	8. ОТНОСНО: Доклад от работно посещение на г-жа Цецка Цачева – министър на правосъдието, във Федералното министерство на правосъдието на Бавария, проведено в периода 10-11 септември 2018 г., в гр. Мюнхен, Федерална република Германия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1.ПРИЕМА ЗА СВЕДЕНИЕ доклада от работно посещение на г-жа Цецка Цачева – министър на правосъдието, във Федералното министерство на правосъдието на Бавария, проведено в периода 10-11 септември 2018 г., в гр. Мюнхен, Федерална република Германия.
8.2. ИЗПРАЩА доклада от работно посещение на г-жа Цецка Цачева – министър на правосъдието, във Федералното министерство на правосъдието на Бавария, проведено в периода 10-11 септември 2018 г., в гр. Мюнхен, Федерална република Германия на Прокуратурата на Република България за сведение.
8.3. ПРЕДОСТАВЯ доклада по т. 8.1. на членовете на Висшия съдебен съвет за сведение.
Забележка: Докладът от работното посещение на г-жа Цецка Цачева – министър на правосъдието, във Федералното министерство на правосъдието на Бавария, проведено в периода 10-11 септември 2018 г., в гр. Мюнхен, Федерална република Германия се намира във вътрешната поща в папката на всеки от членовете на ВСС – Доклад-Цачева- работно посещение – за сведение. 

II. ПРАВНИ ВЪПРОСИ:

	9. ОТНОСНО: Изпълнителен лист срещу „Неострой“ ЕООД /отложена с решение на Комисията по правни и институционални въпроси към Пленума на ВСС по т. 8 от протокол № 9/29.03.2018 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Изпълнителният лист да бъде изпратен на държавен съдебен изпълнител за образуване на изпълнително дело. 

	10. ОТНОСНО: Изпълнителен лист срещу „Каст“ ЕООД /отложена с решение на Комисията по правни и институционални въпроси към Пленума на ВСС по т. 9 от протокол № 9/29.03.2018 г./
 
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Изпълнителният лист да бъде изпратен на държавен съдебен изпълнител за образуване на изпълнително дело. 

	11. ОТНОСНО:  Доклад от служители в Администрацията на Висшия съдебен съвет относно участие в работна среща на експертно ниво във връзка с необходимостта от промени в Инструкцията за осъществяване на взаимодействие между Агенцията за държавни вземания, органите на съдебната власт и органите на Министерството на вътрешните работи

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

ОТЛАГА разглеждането на точката за допълнително проучване на относимата нормативна уредба.

	12. ОТНОСНО: Предложение за отмяна на § 6 от Преходните разпоредби на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт /извлечение от решение на Съдийската колегия на ВСС по протокол №28/25.09.2018 г, т. 38./

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

12.1. Членовете на Комисията по правни и институционални въпроси Пламен Найденов, Атанаска Дишева, Вероника Имова и Даниела Машева да изготвят предложение за изменение на чл. 43 и § 1 от Допълнителните разпоредби на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт. 
12.2. ВЪЗЛАГА на Дирекция „Правна“, след получаване на предложенията по т. 12.1., да изготви проект на Наредба за изменение и допълнение на Наредба № 1 от 09 февруари 2017 г. за конкурсите за магистрати и за избор на административни ръководители в органите на съдебната власт и да извърши частична оценка на въздействието на проекта на нормативен акт.
12.3. ВЪЗЛАГА на дирекция „Бюджет и финанси“ да изготви финансова обосновка на проекта на Наредба за изменение и допълнение на Наредба № 1 от 09 февруари 2017 г. 
12.4.  Проектът на Наредба за изменение и допълнение на Наредба № 1 от 09 февруари 2017 г. за конкурсите за магистрати и за избор на административни ръководители в органите на съдебната власт, ведно с частичната оценка на въздействието и финансовата обосновка, да се внесат за разглеждане на следващо заседание на Комисията по правни и институционални въпроси. 

	13. ОТНОСНО: Писмо от Министерство на правосъдието относно сформиране на работна група, която да изготви предложения за законодателни промени във връзка с изпълнения на задълженията, които произтичат от Регламента за установяване на засилено сътрудничество за създаване на Европейската прокуратура /ЕРРО/

КОМИСИЯ ПО ПРАВНИ И ИНСТИТУЦИОНАЛНИ ВЪПРОСИ
РЕШИ:

Комисията по правни и институционални въпроси предлага на Пленума на Висшия съдебен съвет на свое заседание на 18.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

ОПРЕДЕЛЯ представители за участие в работна група към Министерството на правосъдието за изготвяне предложения за законодателни промени във връзка с изпълнения на задълженията, които произтичат от Регламента за установяване на засилено сътрудничество за създаване на Европейската прокуратура:

	1. ………………………….. - член на ВСС; 
		2. ………………………….. - член на ВСС. 

	14. ОТНОСНО: Упълномощаване на процесуален представител от дирекция „Правна“

14.1. Комисията по правни и институционални въпроси предлага на Пленума на Висшия съдебен съвет на свое заседание на 18.10.2018 г. да вземе следното решение:
ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И :

УПЪЛНОМОЩАВА Николай Найденов Найденов – директор на дирекция „Правна”, с юридическо образование, с право да представлява Висшия съдебен съвет пред органите на съдебната власт и органите на изпълнителната власт.

	14.2. Комисията по правни и институционални въпроси предлага на Съдийската колегия на Висшия съдебен съвет на свое заседание на 23.10.2018 г. да вземе следното решение:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

УПЪЛНОМОЩАВА председателстващия Съдийската колегия на Висшия съдебен съвет да упълномощи Николай Найденов Найденов – директор на дирекция „Правна“ в Администрацията на Висшия съдебен съвет, с юридическо образование, с право да представлява съдийската колегия на Висшия съдебен съвет пред органите на съдебната власт и органите на изпълнителната власт.

14.3. Комисията по правни и институционални въпроси предлага на Прокурорската колегия на Висшия съдебен съвет на свое заседание да вземе следното решение:
ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

		УПЪЛНОМОЩАВА председателстващия прокурорската колегия на Висшия съдебен съвет да упълномощи Николай Найденов Найденов – директор на дирекция „Правна“ в Администрацията на Висшия съдебен съвет, с юридическо образование, с право да представлява прокурорската колегия на Висшия съдебен съвет пред органите на съдебната власт и органите на изпълнителната власт.

ПРЕДСЕДАТЕЛ
                                               НА КОМИСИЯТА:		 /п/

ЦВЕТИНКА ПАШКУНОВА